
PARLAMENTUL ROMÂNIEI

CAMERA DEPUTAŢILOR
	Comisia pentru politică  economică,

 reformă şi privatizare
	
	Bucureşti, 

Nr. 21/   491 / 15.11.2004


R  A  P  O  R  T

asupra proiectului de Lege privind unele măsuri pentru privatizarea Societăţilor Comerciale Filiale de Distribuţie şi Furnizare a Energiei Electrice ''Electrica Dobrogea'' - S.A. şi ''Electrica Banat'' - S.A., precum şi unele măsuri pentru reglementarea activităţilor societăţilor comerciale din domeniul distribuţiei de energie electrică

 (PLx 701/10 noiembrie 2004).

  În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege privind unele măsuri pentru privatizarea Societăţilor Comerciale Filiale de Distribuţie şi Furnizare a Energiei Electrice ''Electrica Dobrogea'' - S.A. şi ''Electrica Banat'' - S.A., precum şi unele măsuri pentru reglementarea activităţilor societăţilor comerciale din domeniul distribuţiei de energie electrică,  trimis cu adresa nr. PLx 701  din 10 noiembrie 2004.
   Proiectul de lege a fost adoptat de Senat în şedinţa din  9 noiembrie 2004.

   La întocmirea prezentului raport, Comisia a avut în vedere:

· Avizul nr.1476 / 03.09.2004 al Consiliului Legislativ;

· Avizul nr.701 / 11.11.2004 al Comisiei juridice, de disciplină şi imunităţi;

· Avizul nr. 648 / 10.11.2004 al Comisiei pentru buget, finanţe şi bănci.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Ministerului Economiei şi Comerţului -  domnul director general Robert Neagoe şi domnul Dorin Mucea - şef serviciu;

            b) Societăţii Comerciale  "ELECTRICA" - S.A. -  domnul director privatizare Doru Voicu;

c) Societăţii Credit Suisse - domnul consultant financiar Rajaram Rao;
d)  MMDRP     - doamna avocat Cristina Filip;

e)  Societăţii Linklaters   - doamna avocat Delia Pachiu.

 Acest proiect de lege are ca obiect de reglementare instituirea unor măsuri pentru finalizarea  privatizării Societăţilor Comerciale Filiale de Distribuţie şi Furnizare a Energiei Electrice ''Electrica Dobrogea'' - S.A. şi ''Electrica Banat'' - S.A..

 Strategia de privatizare prevede ca acest proces să se realizeze prin dobândirea de către un investitor strategic sau de un consorţiu de investitori a unui pachet de acţiuni de 51% din acţiunile fiecăreia  dintre cele două societăţi comerciale, prin cumpărarea acţiunilor existente şi majorarea capitalului social al respectivelor societăţi comerciale. 

În raport de obiectul şi conţinutul său, proiectul de Lege face parte din categoria legilor ordinare.

          Camera Deputaţilor este Cameră decizională.

               Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din 15 noiembrie 2004.


  La lucrări, au fost prezenţi  22  deputaţi din totalul de 30 membri ai Comisiei.

   În urma dezbaterii, membrii Comisiei  au hotărât,  cu unanimitate de voturi, ca proiectul de Lege privind unele măsuri pentru privatizarea Societăţilor Comerciale Filiale de Distribuţie şi Furnizare a Energiei Electrice ''Electrica Dobrogea'' - S.A. şi ''Electrica Banat'' - S.A., precum şi unele măsuri pentru reglementarea activităţilor societăţilor comerciale din domeniul distribuţiei de energie electrică, să fie supus spre dezbatere şi adoptare plenului Camerei Deputaţilor, cu amendamentele prezentate în anexă.
                                              PREŞEDINTE,

                                         Dan Radu RUŞANU

                                                                                                                              SECRETAR,

                                                                                                                                Iuliu VIDA

                                                                                                                         Expert parlamentar,

                                                                                                                             Olga Tutoveanu

                                                                                                                                                                                                       ANEXĂ

                                     Amendamente admise

	Nr. Crt.
	Text initial
	Amendamente admise
	Motivare

	1.
	Art. 1 - Prezenta lege stabileste cadrul juridic pentru intrarea in vigoare a contractelor de privatizare a Societatilor Comerciale Filiale de Distributie si Furnizare a Energiei Electrice “Electrica Dobrogea” - S.A. si “Electrica Banat” - S.A. si pentru pregatirea conditiilor pentru transferul dreptului de proprietate asupra actiunilor reprezentand 51% din capitalul social al fiecareia dintre cele doua societati comerciale, precum si unele masuri pentru finalizarea privatizarii.
	Art.1 va avea următorul cuprins:

Art. 1 - Prezenta lege stabileste cadrul juridic pentru finalizarea privatizarii si pentru indeplinirea unor conditii in vederea  transferului dreptului de proprietate asupra actiunilor reprezentand 51% din capitalul social al fiecareia dintre Societatile Comerciale Filiale de Distributie si Furnizare a Energiei Electrice “Electrica Dobrogea” - S.A. si “Electrica Banat” - S.A

Autor: grupul PSD din Comisie


	Contractele de Privatizare au intrat in vigoare la data semnarii (19 iulie 2004). Adoptarea prezentei legi este necesara pentru  indeplinirea conditiilor prevazute de Contractele de Privatizare, fara de care transferul dreptului de proprietate asupra actiunilor care fac obiectul contractelor nu poate avea loc.    



	2.
	Art. 2 - In sensul prezentei legi, termenii si expresiile folosite au urmatoarele semnificatii:

2) valoarea de ajustare (Societatea Comerciala Fililala de Distributie si Furnizare a Energiei Electrice “Electrica Banat” - S.A.) - inseamna 51% din diferenta aritmetica dintre indatorarea neta (pozitia financiara neta) la finalizare (perfectare) si 36.200.000 Euro, reprezentand indatorarea neta (pozitia financiara neta) la data de referinta avuta in vedere la depunerea ofertei finale de catre de Enel S.p.A.;

3) valoarea de ajustare (Societatea Comerciala Fililala de Distributie si Furnizare a Energiei Electrice “Electrica Dobrogea” - S.A.) - inseamna 51% din diferenta aritmetica dintre indatorarea neta (pozitia financiara neta) la finalizare (perfectare) si suma de 39.800.000 Euro, reprezentand indatorarea neta (pozitia financiara neta) la data de referinta avuta in vedere la depunerea ofertei finale de catre  Enel S.p.A.;


	Preambulul şi punctele 2 şi 3 ale articolul 2 vor avea următorul cuprins:

Art. 2 - In sensul prezentei legi, expresiile folosite au urmatoarele semnificatii:

2) valoarea de ajustare (Societatea Comerciala Fililala de Distributie si Furnizare a Energiei Electrice “Electrica Banat” - S.A.) - inseamna 51% din diferenta aritmetica dintre indatorarea neta (pozitia financiara neta) la finalizare (perfectare) si 36.200.000 Euro, reprezentand indatorarea neta (pozitia financiara neta)  avuta in vedere la data semnarii contractelor de privatizare ;
3) valoarea de ajustare (Societatea Comerciala Fililala de Distributie si Furnizare a Energiei Electrice “Electrica Dobrogea” - S.A.) - inseamna 51% din diferenta aritmetica dintre indatorarea neta (pozitia financiara neta) la finalizare (perfectare) si suma de 39.800.000 Euro, reprezentand indatorarea neta (pozitia financiara neta)  avuta in vedere la data semnarii contractelor de privatizare ;

Autor: grupul PSD din Comisie


	Data de referinta nu poate fi data avuta in vedere la depunerea ofertei finale de catre Enel intrucat cifrele mentionate nu sunt indicate in oferta finaciara finala, fiind rezultatul negocierilor, ca urmare a excluderii din indatorarea neta a programului de electrificari de cca. 9 mil. Euro si a unei estimari cu privire gradul de indatorare a celor doua societati facute de investitor pentru sfarsitul anului 2004.


	3.
	Art. 5 (1) - Pretul actiunilor vandute se ajusteaza pentru a reflecta evolutia nivelului de indatorare a societatilor comerciale supuse privatizarii asupra actiunilor care fac obiectul vanzarii catre Enel S.p.A., intre data de referinta avuta in vedere la depunerea ofertei finale de catre Enel S.p.A. si data transferului dreptului de proprietate asupra actiunilor cu o valoare de ajustare reprezentand diferenta dintre indatorarea neta a societatii comerciale la data transferului dreptului de proprietate asupra actiunilor si indatorarea neta la data de referinta avuta in vedere la depunerea ofertei finale de catre Enel S.p.A.


	Art. 5 alineatul (1)  va avea următorul cuprins:

Art. 5 (1) - Pretul actiunilor vandute se ajusteaza cu valoarea de ajustare pentru a reflecta diferenta dintre indatorarea neta (pozitia financiara neta) a societatii comerciale la data transferului dreptului de proprietate asupra actiunilor si indatorarea neta (pozitia financiara neta)  avuta in vedere la data semnarii contractelor de privatizare 
Autor: grupul PSD din Comisie


	Potrivit Contractelor de Privatizare, pretul actiunilor care se vand se ajusteaza cu Valoarea de ajustare, asa cum acest termen este definit prin Contractele de Privatizare si prezenta lege. In acest context, desi Valoarea de ajustare este definita, termenul nu este folosit in cuprinsul proiectului de lege in varianta adoptata de Senat.  


	4.
	Art. 6 (1) - Se imputerniceste Ministerul Economiei si Comertului prin Oficiul Participatiilor Statului si Privatizarii in Industrie ca, pe o perioada de trei ani de la transferul dreptului de proprietate, sa garanteze indeplinirea de catre Societatea Comerciala „Electrica” - S.A. a obligatiilor de despagubire pentru eventualele prejudicii suferite de Enel S.p.A. in calitate de cumparator si datorate ca urmare a incalcarii declaratiilor si garantiilor Societatii Comerciale „Electrica” - S.A. in calitate de vanzator prevazute in Contractele de privatizare, in limita a 50% din pretul platit de Enel S.p.A. pentru actiunile care au facut obiectul vanzarii, conform urmatorului mecanism:
a) în cazul în care a fost angajată răspunderea pentru prejudicii suferite de Enel SpA., în calitate de cumpărător, ca urmare a încălcării declaratiilor si garantiilor din contractele de privatizare, prin pronunţarea unei decizii arbitrale definitive şi executorii în favoarea acestuia, cumpărătorul va comunica o copie a deciziei arbitrale definitive şi executorii la Societatea Comercială „Electrica” - S.A. şi la Ministerul Economiei şi Comerţului, prin Oficiul Participaţiilor Statului şi Privatizării în Industrie;

e) in cazul in care, ca urmare a reorganizarii, lichidarii sau falimentului, Societatea Comerciala „Electrica” - S.A. este in imposibilitate de plata, Ministerul Economiei si Comertului prin Oficiul Participatiilor Statului si Privatizarii in Industrie va aduce la indeplinire obligatia de garantare in baza deciziei arbitrale definitive si executorii pronuntate in favoarea Enel SpA, prin plata din contul Ministerului Economiei si Comertului - Oficiul Participatiilor Statului si Privatizarii in Industrie direct in contul Enel SpA in termen de 30 de zile lucratoare de la expirarea termenului prevazut la lit. c).


	Preambulul alineatului (1) al articolului 6, litera a) şi litera e)  vor avea următorul cuprins:

Art. 6 – (1) Se imputerniceste Ministerul Economiei si Comertului prin Oficiul Participatiilor Statului si Privatizarii in Industrie  sa garanteze indeplinirea de catre Societatea Comerciala „Electrica” - S.A. a obligatiilor de despagubire pentru eventualele prejudicii suferite de Enel S.p.A. in calitate de cumparator si datorate ca urmare a incalcarii declaratiilor si garantiilor Societatii Comerciale „Electrica” - S.A. in calitate de vanzator prevazute in contractele de privatizare, in limita a 50% din pretul platit de Enel S.p.A. pentru actiunile care au facut obiectul vanzarii, conform urmatorului mecanism:

a) pretentia de despagubire, in conditiile prevazute in Contractul de Privatizare, va fi notificata de catre Cumparator Vanzatorului si Ministerului Economiei si Comertului prin Oficiul Participatiilor Statului si Privatizarii in Industrie in termen de 36 de luni de la data data transferului dreptului de proprietate asupra actiunilor care fac obiectul vanzarii catre Enel S.p.A., inainte de inaintarea pretentiei spre solutionare curtii de arbitraj. 

e) in cazul in care, ca urmare a reorganizarii, lichidarii,  falimentului sau blocarii conturilor Societatii Comerciale „Electrica” - S.A. este in imposibilitate de plata, Ministerul Economiei si Comertului prin Oficiul Participatiilor Statului si Privatizarii in Industrie va aduce la indeplinire obligatia de garantare in baza deciziei arbitrale definitive si executorii pronuntate in favoarea Enel SpA, prin plata din contul Ministerului Economiei si Comertului - Oficiul Participatiilor Statului si Privatizarii in Industrie direct in contul Enel SpA in termen de 30 de zile lucratoare de la expirarea termenului prevazut la lit. d).

Autor: grupul PSD din Comisie


	Forma actuala a preambulului Art. 6, prin care garantia urmeaza a fi acordata de MEC prin  OPSPI “pe o perioada de trei ani de la transferul dreptului de proprietate”, modifica substantial conditiile garantiei negociate si agreate de ENEL si OPSPI in forma anexata la Contractele de Privatizare. 

Principiul agreat este reflectat de lit. (a). 

Blocarea conturilor reprezinta o situatie de aceeasi natura cu celelalte ipoteze mentionate care justifica solutia prevazuta de lit.f).

Prin introducerea lit. a), idetificarea celorlalte paragrafe se modifica in mod corespunzator. 

	5.
	Art. 9 

(3) - In situatia in care nu se recupereaza integral diferenta prevazuta la alin. (2) si (3), suma ramasa va fi acoperita din sumele virate de institutiile publice implicate la Trezoreria Statului din veniturile din privatizare. 

(4) Suma ramasa dupa acoperirea diferentelor prevazute la alin.(2) si (3) se vireaza de catre Autoritatea pentru Valorificarea Activelor Statului in contul curent general al Trezoreriei Statului si va fi utilizata in conformitate cu prevederile art.9din Ordonanta de urgenta a Guvernului nr.37/2004 privind masuri de diminuare a arieratelor din economie.
	Alineatele (3) şi (4) ale articolului 9 vor avea următorul cuprins:

Art. 9 

(3) In situatia in care nu se recupereaza integral diferenta prevazuta la alin. (2) , suma ramasa va fi acoperita din sumele virate de institutiile publice implicate la Trezoreria Statului din veniturile din privatizare. 

(4) Suma ramasa dupa acoperirea diferentelor prevazute la alin.(2)  se vireaza de catre Autoritatea pentru Valorificarea Activelor Statului in contul curent general al Trezoreriei Statului si va fi utilizata in conformitate cu prevederile art.9din Ordonanta de urgenta a Guvernului nr.37/2004 privind masuri de diminuare a arieratelor din economie.

Autor: grupul PSD din Comisie


	O astfel de diferenta este prevazuta numai de alin. 2

	6.
	Art. 12 (1) - Se mandateaza Ministerul Finantelor Publice si Ministerul Economiei si Comertului sa negocieze cu Banca Internationala pentru Reconstructie si Dezvoltare acordarea unei garantii partiale de risc prin care sa se garanteze pe o perioada de 5 ani in numele si in contul statului roman pana la limita sumei de 60 milioane euro, precum si dobanzile si alte costuri aferente – riscurile decurgand din modificarea, abrogarea cadrului de reglementare, neaplicarea sau aplicarea incorecta a reglementarilor privitoare la distributia de energie electrica avute in vedere de Autoritatea Nationala de Reglementare in domeniul Energiei. Rezultatul negocierilor va fi aprobat conform prevederilor legale in vigoare. 

(2) In scopul acoperirii riscurilor legate de garantia partiala de risc, decurgand din modificarea, abrogarea cadrului de reglementare, neaplicarea sau aplicarea incorecta a reglementarilor privitoare la distributia de energie electrica avute in vedere de Autoritatea Nationala de Reglementare in domeniul Energiei, Ministerul Finantelor Publice va retine in cont distinct, pe o perioada de 5 ani de la data transferului dreptului de proprietate, echivalentul sumei de 60 milioane de euro din veniturile incasate de la institutiile implicate in procesul de privatizare in conditiile art.1 din Ordonanta de Urgenta nr.111/2003 privind utilizarea veniturilor din privatizare si din valorificarea activelor bancare neperformante.
	Alineatele (1) şi (2) ale articolului 12 vor avea următorul cuprins:

Art. 12 (1) - Se mandateaza Ministerul Finantelor Publice si Ministerul Economiei si Comertului sa negocieze cu Banca Internationala pentru Reconstructie si Dezvoltare acordarea unei garantii partiale de risc prin care sa se garanteze pe o perioada de 5 ani de la data transferului dreptului de proprietate asupra actiunilor ce fac obiectul contractelor de privatizare in numele si in contul statului roman pana la limita sumei de 60 milioane euro, precum si dobanzile si alte costuri aferente – riscurile decurgand din modificarea, abrogarea cadrului de reglementare, neaplicarea sau aplicarea incorecta a reglementarilor privitoare la distributia de energie electrica adoptate  de Autoritatea Nationala de Reglementare in domeniul Energiei. Rezultatul negocierilor va fi aprobat conform prevederilor legale in vigoare. 

(2) In scopul acoperirii riscurilor legate de garantia partiala de risc, decurgand din modificarea, abrogarea cadrului de reglementare, neaplicarea sau aplicarea incorecta a reglementarilor privitoare la distributia de energie electrica avute in vedere de Autoritatea Nationala de Reglementare in domeniul Energiei, Ministerul Finantelor Publice va retine in cont distinct, pe o perioada de 5 ani de la data transferului dreptului de proprietate asupra actiunilor ce fac obiectul contractelor de privatizare echivalentul sumei de 60 milioane de euro din veniturile incasate de la institutiile implicate in procesul de privatizare in conditiile art.1 din Ordonanta de Urgenta nr.111/2003 privind utilizarea veniturilor din privatizare si din valorificarea activelor bancare neperformante.

Autor: grupul PSD din Comisie


	Aceasta modificare o consideram necesara intrucat in cuprinsul articolului a fost omis momentul de la care curge termenul de 5 ani. 

In cazul alin.(2) a fost omis a se preciza asupra carui transfer al dreptului de proprietate se face referire.



	7.
	Art. 13 (1) - Bunurile aferente infrastructurii tehnico-edilitare afectate activitatii de iluminat public inregistrate in patrimoniul societatilor comerciale filiale de distributie si furnizare a energiei electrice la data infiintarii lor sunt proprietatea acestora. Folosinta acestor bunuri de catre un operator autorizat sa desfasoare serviciul de iluminat public la nivelul unei unitati administrativ-teritoriale se va face prin delimitare patrimonial-contabila in scopul determinarii tarifelor stabilite prin regulamentele Autoritatii Nationale de Reglementare a Serviciilor Publice de Gospodarie Comunala, in termeni si conditii negociate direct de catre operatorul autorizat cu proprietarul acestor bunuri.

(2) Celelalte bunuri aferente infrastructurii tehnico-edilitare afectate activitatii de iluminat public urmeaza regimul proprietatii stabilit la art.3 alin.(3) din Ordonanta Guvernului nr.42/2003 privind organizarea si functionarea serviciilor de iluminat public, aprobata prin Legea nr. 475/2003, cu modificarile si completarile ulterioare.

	Articolul 13  va avea următorul cuprins:

Art. 13 (1) - Bunurile aferente infrastructurii tehnico-edilitare afectate activitatii de iluminat public inregistrate in patrimoniul societatilor comerciale filiale de distributie si furnizare a energiei electrice sunt proprietatea acestora. Folosinta acestor bunuri de catre un operator autorizat sa desfasoare serviciul de iluminat public la nivelul unei unitati administrativ-teritoriale se va face prin delimitare patrimonial-contabila in scopul determinarii tarifelor stabilite prin regulamentele Autoritatii Nationale de Reglementare a Serviciilor Publice de Gospodarie Comunala, in termeni si conditii negociate direct de catre operatorul autorizat cu proprietarul acestor bunuri.

(2) Bunurile aferente infrastructurii tehnico-edilitare afectate activitatii de iluminat public, altele decat cele prevazute de art. 13 alin. (1), urmeaza regimul proprietatii stabilit la art.3 alin. (3) din Ordonanta Guvernului nr.42/2003 privind organizarea si functionarea serviciilor de iluminat public, aprobata prin Legea nr. 475/2003, cu modificarile si completarile ulterioare.
Autor: grupul PSD din Comisie


	In contextul alin. 2, amendamentele propuse sunt esentiale pentru a evita alterarea sensului clauzei 6.1.5. (ii) din Contractele de Privatizare prin care se doreste scoaterea de sub regimul proprietatii publice a tuturor bunurilor aferente infrastructurii tehnico-edilitare afectate activitatii de iluminat public si inregistrate in patrimoniul societatilor comerciale filiale de distributie si furnizare a energiei electrice, inclusiv dupa momentul infiintarii lor si nu numai a acelor bunuri de aceasta natura inregistate la data infiintarii filialelor.


	8.
	Art. 14 (3) - Concedentul poate desemna o terta persoana ca beneficiar al transferului dreptului de proprietate la incetarea contractului de concesiune potrivit prevederilor alin.(1). In acest caz, concedentul garanteaza indeplinirea de catre terta persoana a obligatiilor decurgand din transferul dreptului de proprietate.
	Alineatul (3) al articolului 14 va avea următorul cuprins:
Art. 14 (3) - Concedentul poate desemna o terta persoana ca beneficiar al transferului dreptului de proprietate la incetarea contractului de concesiune potrivit prevederilor alin.(1). In acest caz, concedentul va raspunde solidar cu  terta persoana  pentru indeplinirea obligatiilor decurgand din transferul dreptului de proprietate.

Autor: grupul PSD din Comisie


	In acord cu clauza 13.1 din versiunea finala a contractului de concesiune, anexata la Contractele de Privatizare.

	9.
	Art.15 - Vanzatorul, membrii Comisiei pentru coordonarea privatizarii si membrii comisiei de negociere nu raspund pentru informatiile furnizate cumparatorului Enel SpA in conformitate cu declaratia pe proprie raspundere a reprezentantilor Societatilor Comerciale, Filiale de Distributie si Furnizare a Energiei Electrice „Electrica Banat’ - S.A. si „Electrica Dobrogea” - S.A.
	Articolul 15  va avea următorul cuprins:

Art.15 – Vanzatorul va raspunde pentru informatiile, declaratiile si garantiile furnizate cumparatorului Enel SpA in contractele de privatizare, acordate in baza declaratiei pe proprie raspundere a reprezentantilor Societatilor Comerciale, Filiale de Distributie si Furnizare a Energiei Electrice „Electrica Banat’ - S.A. si „Electrica Dobrogea” - S.A., in conformitate cu prevederile contractelor de privatizare cu privire la raspunderea vanzatorului.

 Membrii Comisiei pentru coordonarea privatizarii si membrii comisiei de negociere nu raspund pentru eventuale prejudicii rezultate din neconformitatea informatiilor, declaratiilor si garantiilor furnizate cumparatorului Enel SpA acordate in baza declaratiei pe proprie raspundere a reprezentantilor Societatilor Comerciale Filiale de Distributie si Furnizare a Energiei Electrice „Electrica Banat’ - S.A. si „Electrica Dobrogea” - S.A. 

Autor: grupul PSD din Comisie


	Vanzatorul este tinut pentru informatiile incluse in anexele la contractele de privatizare, a caror exactitate si acuratete sunt garantate de vanzator prin contractele de privatizare.




                                              PREŞEDINTE,

                                         Dan Radu RUŞANU

                                                                                                                                         SECRETAR,

                                                                                                                                          Iuliu VIDA

                                                                                                                       Expert parlamentar,

                                                                                                                        Olga Tutoveanu

